**Cargill** er et amerikansk næringsmiddelselskap.

Virksomheter
------------

### EWOS

**EWOS** (også kalt **EWOS-gruppen**[]) er en av verdens største produsenter av fiskefôr med kontorer i Norge, Chile, Canada og Skottland. 96 % av fôret som produseres er laksefôr. Selskapet ble etablert i Sverige i 1931 og var heleid av Cermaq ASA frem til det ble solgt til oppkjøpsfondene Altor og Bain Capital i 2013. EWOS' hovedkontor ligger i Bergen. I 2011 hadde EWOS-gruppen 897 ansatte, et produksjonsvolum på over én million tonn fiskefôr, og en total omsetning på over ni milliarder kroner. Selskapets forsknings- og utviklingsselskap EWOS Innovation driver forskningen rundt fiskefôr.

EWOS AS er EWOS-gruppens norske selskap.[]

EWOS ble etablert i Sverige i 1931 av Erik Berggren, Victor Weyde og Olle Sjöstedt hvorav akronymet har sitt opphav. I begynnelsen var produksjonsvolumet lavt, men fra 1980 har selskapet i gjennomsnitt hatt en årlig økning i salgsvolum på 18 %.
I 2007 var selskapet det 13. største selskapet i bergensområdet målt i omsetning. EWOS produserer i dag fiskefôr til 28 forskjellige oppdrettsarter.

MS «Feed Tromsø» transporterer fiskefôr fra EWOS ut til oppdrettsanlegg på vestlandskysten
EWOS-gruppen er etablert med underliggende selskaper i de fire landene, samt et eget selskap som driver med forskning og utvikling. De fem er:

* EWOS AS — Selskapets avdeling i Norge, med hovedkontor i Bergen og med fabrikker i Florø (Sogn og Fjordane), Halsa (Nordland) og Bergneset (Troms).
* EWOS Ltd. — Avdelingen i Westfield utenfor Edinburgh, Skottland.
* EWOS Canada Ltd. — Avdelingen utenfor Vancouver, Canada.
* EWOS Chile SA — Avdelingen i Chile.
* EWOS Innovation — Selskapets forsknings- og utviklingsgruppe.

I 2010 etablerte EWOS seg også i Vietnam, som produsent av fôr til hvitfisken Pangasius.

EWOS Innovation AS er et selskap som driver med forskning og utvikling innen fiskerinæringen. Selskapet er en del av EWOS-gruppen som igjen er heleid av Cargill Inc. Etter Cargills oppkjøp av EWOS-gruppen høsten 2015 fra investeringsfondene Altor og Bain, er EWOS Innovation integrert i Cargills innovasjons sentre, og heter nå Cargill Innovation Center, Dirdal. Senterets hovedkontor ligger i Dirdal utenfor Stavanger. Det andre forskningssenteret, tidligere EWOS Innovation i Chile, nå Cargill Innovation Center, Colaco, ligger i Colaco i Chile. Høsten 2016 åpner selskapets største investering til nå, et fiskehelsesenter i Los Lagos regionen i Chile.

Referanser
----------

1. ↑   Research Organization Registry Data (ROR release v1.19)[Hentet fra Wikidata]
2. 1 2 3  «Five-Year Financial Summary | Cargill» **(engelsk)**. Besøkt 29. november 2018.
3. ↑  «Cermaq Integrated Report 2011» **(engelsk)**. Cermaq. 15. mars 2012. Arkivert fra originalen 16. mars 2016. Besøkt 7. juni 2012.
4. ↑  «The History of EWOS» **(norsk)**. EWOS. 26. november 2009. Arkivert fra originalen 1. august 2012. Besøkt 9. mars 2012.
5. ↑  «Notering av Cermaq ASA på Oslo Børs» **(norsk)**. Oslo Børs. Besøkt 8. mars 2012.
6. ↑  Cermaq selger Ewos for 6,5 milliarder kroner
7. ↑  «About Ewos» **(engelsk)**. Ewos group. Arkivert fra originalen 1. august 2012. Besøkt 9. mars 2012.
8. ↑  «HORDALAND» **(norsk)**. Norges største bedrifter. 2007. Arkivert fra originalen 25. mars 2009. Besøkt 8. mars 2012.
9. ↑  «About Ewos» **(engelsk)**. Ewos group. Besøkt 13. mars 2012. [*død lenke*]
10. ↑  Cermaq selger Ewos for 6,5 milliarder kroner

Eksterne lenker
---------------

* EWOS' hjemmeside

|  |  |
| --- | --- |
| Oppslagsverk/autoritetsdata | VIAF **·** ISNI
 |